paragraph_text: Vanjske zemlje (jap. kanji 外地, hiragana がいち, romaji gaichi) bio je predratni (prije drugoga svjetskog rata) službeni naziv za teritorije Japana kojim se razlikovalo "vanjske" od "unutarnjeg" teritorija (naichi). Gaichi su bile japanske kolonije u istočnoj Aziji. Meijijevski ustav, članak 1. Općeg zakona Kyōtsūhōa (kanji: 共通法, hiragana: きょうつうほう) sadrži nabrojane teritorije koji spadaju u odgovarajuće skupine. Taj zakon nikad nije ukinut, ali izgubio je snagu sprovođenja nakon što je Japan izgubio sve svoje kolonije (gaichi) nakon Drugoga svjetskog rata. Vanjske zemlje bile su dijelom Japanskog Carsstva, ali ne pod izravnom upravom središnje vlasti.